སྲིད་པའི་ཁམས་ཐ་དག་རྣམས། གདུག་པ་ཅན་གྱི་ཉོན་མོངས་པའི་གདུག་པ་ལས། སྤྱི་ཐུན་གྱི་ཉོན་མོངས་པ་
ལས། བག་ཆགས་པའི་ས་བོན་མང་པོ་བྱུང་ངོ་། དེ་ལས་གདུག་པའི་མུན་པའི་མི་པོ་ནག་པོ་བྱུང་ངོ་། མུན་པའི་མི་པོ་
ནག་པོ་ནི། ཁ་ནག་པོ་གནམ་ས་ཕྱོགས་བཞིར་བསྟན་པ་ལས། ཕྱོགས་བཞིའི་བདུད་བཞི་བྱུང་ངོ་། དེ་ལས་བདུད་
གདུག་པ་ཅན་བསམ་གྱིས་མི་ཁྱབ་པ་འབྱུང་ངོ་། དེས་ཞེ་སྡང་གི་མེ་སྤར་བས། ཉོན་མོངས་པ་བསྐྱེད་ཅིང་སེམས་ཅན་
ཡོ་བསགས་སོ། འདོད་ཆགས་ཆུ་བོ་རྦ་ཀློང་བསྐྱེད་པས། སེམས་ཅན་རྣམས་གྲང་བའི་དམྱལ་བར་བསྐོར་རོ། གཏི་
མུག་གི་མུན་པས་སྒྲིབ་པས། བག་ཆགས་རྦ་ཀློང་བསྐྱེད་པས། མུན་པ་ནག་པོའི་གཏི་མུག་གིས་གཏིབས་སོ། ང་
རྒྱལ་གྱི་རླུང་ཆེན་པོ་འཕྱོས་པས། བག་ཆགས་ཀྱི་རླུང་གིས་ཁམས་གསུམ་དུ་བཅས་པ་ཐ་དག་གཡེངས་སོ། ཕྲག་
དོག་གི་ས་གཞི་ལྟ་བུ་ནན་གྱིས་སྟོང་གསུམ་གྱི་སེམས་ཅན་ཐ་དག་བག་ཆགས་ཀྱིས་གཡེངས་སོ། དེ་ལྟ་བུའི་དུག་
དང་སྒྲིབ་པ་དང་། ཉོན་མོངས་པ་མང་པོ་སྐྱེས་སོ། ཉོན་མོངས་པ་མང་པོ་སྐྱེས་པའི་རང་བཞིན་གྱིས། འཇིག་རྟེན་གྱི་
ཁམས་སུ་ནད་ཀྱི་བསྐལ་པ་མ་གཡོས་པས། སེམས་ཅན་ལ་ལ་ནི་རལ་གྲིས་བསད། སེམས་ཅན་ལ་ལ་ནི་མདས་
བསད། སེམས་ཅན་ལ་ལ་ནི་མདུང་གིས་བསད། ལ་ལ་ནི་ཡ་ལད་ཀྱིས་བསད། ལ་ལ་ནི་ཆུ་གྲིས་བསད། ལ་ལ་ནི་
སྤུ་གྲིས་བསད། ལ་ལ་ནི་ཐོ་བས་བསད། ལ་ལ་དགྲ་སྟས་བསད། ལ་ལ་མདུང་ཐུང་གིས་བསད། ལ་ལ་ལྕགས་
ཀྱུས་བསད། ལ་ལ་མུ་སྟས་བསད། ལ་ལ་ཤ་སྟས་བསད། ལ་ལ་ཏན་ཀོང་གིས་བསད། ལ་ལ་དན་ཀུས་བསད།
ལ་ལ་དན་མདས་བསད། ལ་ལ་མདུང་ཐུང་གིས་བསད། ལ་ལ་འུར་རྡོས་བསད།